# Álex de la Iglesia

Alejandro de la Iglesia Mendoza, més conegut com a Álex de la Iglesia, (Bilbao, Biscaia, País Basc, 4 de desembre de 1965) és un director, productor i guionista basc. El juny del 2009 va ser elegit president de l'Acadèmia de les Arts i les Ciències Cinematogràfiques d'Espanya fins al 13 de febrer del 2011, on després de la cerimònia dels Premis Goya va dimitir per no estar d'acord amb la Llei Sinde.

## Carrera

Llicenciat en filosofia a la Universitat de Deusto, va començar a dibuixar historietes als fanzines No, el fanzine maleït i Metacrilat, i a revistes com Trokola, Burdinjaun, La Ría del Ocio o La Comictiva. Va ser també en aquella època, entre el 1986 i el 1989, quan fundà, a Bilbao, un dels primers clubs de rol de l'estat espanyol: Los Pelotas.
El seu debut al món cinematogràfic fou com a director artístic al curtmetratge Mamá (1988) de Pablo Berger i a Todo por la pasta (1991) d'Enrique Urbizu.
El seu primer curtmetratge, Mirindas asesinas (1991) va aconseguir cridar l'atenció de Pedro Almodóvar, la productora del qual, El Deseo Films, va col·laborar en el seu primer llargmetratge, Acción mutante (1993).

### El día de la bestia

Tot seguit va estrenar la pel·lícula que va consagrar-lo com un dels directors més rellevants del cinema espanyol: El día de la bestia (1995). Va aconseguir guanyar sis Premis Goya, un dels quals va ser el premi al millor director. Aquesta obra va convertir l'actor espanyol Santiago Segura en un dels actors més coneguts a l'estat espanyol i va recuperar l'actriu Terele Pávez, que va ser una actriu força recorrent en les seves properes pel·lícules.

### Altres pel·lícules

Ha treballat amb molts actors veterans del cinema espanyol, des de Carmen Maura fins a María Asquerino, així com diverses estrelles de Hollywood: Rosie Perez, Elijah Wood, John Hurt, Salma Hayek, entre d'altres.
Va dirigir Javier Bardem, Rosie Perez i James Gandolfini a Perdita Durango el 1997, Santiago Segura i El Gran Wyoming a Muertos de risa el 1999, Carmen Maura, Manuel Tejada i Paca Gabaldón a La Comunidad el 2000, Sancho Gracia, Ángel de Andrés López i Eusebio Poncela a 800 balas el 2002, Guillermo Toledo, Mónica Cervera i Kira Miró a Crimen ferpecto el 2004 i Elijah Wood, Leonor Watling i John Hurt a The Oxford Murders el 2007.

### Balada triste de trompeta

La seva pel·lícula Balada triste de trompeta del 2010 fou premiada amb dos premis a la 67a Mostra de Venècia, al millor guió i el Lleó de Plata a la direcció. A més, fou nominada a quinze Premis Goya el 2011, inclosos el del millor director, millor pel·lícula i millor guió, i en va guanyar dos: al millor maquillatge i als millors efectes especials.

### Últims treballs

El 2011 estrenà La chispa de la vida amb Salma Hayek i José Mota com a protagonistes. El 2013 estrenà la comèdia Las brujas de Zugarramurdi amb un extens repartiment que inclou Carmen Maura, Macarena Gómez, Hugo Silva, Mario Casas, Terele Pávez, Pepón Nieto. El 2017 estrenà la comèdia negra El bar, protagonitzada principalment per Mario Casas i Blanca Suárez.

## Filmografia

| Any | Títol | Paper | Llengua | Pressupost [€] | Recaptació mundial [€] | Beneficis [€] |
| 1991 | Todo por la pasta | Director artístic | castellà | s.d. | 260.695,35 | s.d. |
| 1993 | Acción mutante | Director Guionista | castellà | 2.100.000 | 989.807,73 | −1.555.605 |
| 1995 | El día de la bestia | Director Guionista | castellà | 1.800.000 | 4.367.321,16 | 602.026 |
| 1997 | Perdita Durango | Director Guionista | anglès | 6.000.000 | 2.573.606,73 | −4.584.516 |
| 1999 | Muertos de risa | Director Guionista | castellà | 3.180.000 | 6.299.097,15 | 284.503 |
| 2000 | La comunidad | Director Guionista | castellà | 2.400.000 | 6.709.857,51 | 1.290.421 |
| 2002 | 800 balas | Director Guionista Productor | castellà | 4.800.000 | 1.783.553,44 | −3.819.045 |
| 2004 | Crimen ferpecto | Director Guionista Productor | castellà | 4.750.000 | 7.000.000 | −900.000 |
| 2004 | Els increïbles | Doblatge | castellà | | | |
| 2006 | La habitacion del niño | | | | | |
| 2008 | The Oxford Murders | Director Guionista Productor | anglès | 8.000.000 | 11.600.000 | −1.675.000 |
| 2009 | Spanish Movie | Actor | castellà | 3.300.000 | 7.539.063 | 846.484 |
| 2010 | Toy Story 3 | Veu | castellà | s.d. | ? | s.d. |
| 2010 | Balada triste de trompeta | Director Guionista | castellà | 7.000.000 | ? | s.d. |
| 2011 | La chispa de la vida | Director | castellà | | ? | s.d. |
| 2013 | Las brujas de Zugarramurdi | Director Guionista | castellà | | ? | s.d. |
| 2017 | El bar | Director |
| 2017 | Perfectos desconocidos | Director Guionista | castellà | | | |
| Sense determinar | La marca amarilla | Director Guionista | anglès | s.d. | en projecte | s.d. |
| Sense determinar | Think About Disney | Director Productor | | | en projecte | s.d. |

## Premis i nominacions
### Premis

* 1996. Goya al millor director per El día de la bestia
* 2010. Lleó d'Argent al millor director per Balada triste de trompeta

### Nominacions

* 1993. Goya al millor director novell per Acción mutante
* 1996. Goya al millor guió original per El día de la bestia
* 2001. Goya al millor director per La comunidad
* 2001. Goya al millor guió original per La comunidad
* 2009. Goya al millor director per The Oxford Murders
* 2009. Goya al millor guió adaptat per The Oxford Murders
* 2010. Lleó d'Or per Balada triste de trompeta
* 2011. Goya al millor director per Balada triste de trompeta
* 2011. Goya al millor guió original per Balada triste de trompeta

## Notes

* ↑ Segons Box Office Mojo, els estudis de producció perceben al voltant del 55% de les taquilles mundials. El càlcul del benefici que prové d'una pel·lícula correspon aproximadament a aquest 55%, tret del pressupost de producció. No es tenen en compte les vendes de productes derivats ni del lloguer o venda dels vídeos o DVD de les pel·lícules o de les emissions a televisió.

## Referències

* ↑ García, Rocío «Alex de la Iglesia deja la Academia de Cine por su desacuerdo con la 'ley Sinde'» (en castellà). El País, 25-01-2011.
* ↑ «El bar: vuelve el mejor Álex de la Iglesia y lo revienta (con Blanca Suárez y Mario Casas). Noticias de Cine» (en castellà). El Confidencial, 24-03-2017.
* ↑ «Todo por la pasta» (en castellà). Catálogo de Películas ICAA. [Consulta: 7 febrer 2022].
* ↑ Fernández-Santos, Elsa «La ciencia-ficción llega al cine español» (en castellà). El País [Madrid], 29-01-1993. ISSN: 1134-6582.
* ↑ «Acción mutante» (en castellà). Catálogo de Películas ICAA. [Consulta: 7 febrer 2022].
* ↑ «Ficha técnica ampliada de la Película El día de la bestia» (en castellà). Estamos Rodando. [Consulta: 7 febrer 2022].
* ↑ «El día de la Bestia» (en castellà). Catálogo de Películas ICAA. Arxivat de l'original el 2022-02-07. [Consulta: 7 febrer 2022].
* ↑ «En busca de Perdita Durango» (en castellà). La Revista - El Mundo. [Consulta: 7 febrer 2022].
* ↑ «Perdita Durango» (en castellà). Catálogo de Películas ICAA. Arxivat de l'original el 2022-02-07. [Consulta: 7 febrer 2022].
* ↑ Fernández-Santos, Elsa «Álex de la Iglesia da una visión esperpéntica de la transición española en "Muertos de risa"» (en castellà). El País [Madrid], 03-03-1999. ISSN: 1134-6582.
* ↑ «Muertos de risa» (en castellà). Catálogo de Películas ICAA. [Consulta: 7 febrer 2022].
* ↑ Fernández-Santos, Elsa «Álex de la Iglesia rueda en un edificio de Madrid una película de "terror vecinal" La actriz Carmen Maura encabeza el reparto de 'La comunidad'» (en castellà). El País [Madrid], 09-02-2000. ISSN: 1134-6582.
* ↑ «La comunidad» (en castellà). Catálogo de Películas ICAA. Arxivat de l'original el 2022-02-07. [Consulta: 7 febrer 2022].
* ↑ Intxausti, Aurora «Álex de la Iglesia produce y dirige '800 balas', un 'marmitako western'» (en castellà). El País [Madrid], 06-12-2001. ISSN: 1134-6582.
* ↑ «800 balas» (en castellà). Catálogo de Películas ICAA. [Consulta: 7 febrer 2022].
* ↑ «´El crimen ferpecto´ se estrena en septiembre» (en castellà). Diario de Córdoba, 17-01-2004. [Consulta: 7 febrer 2022].
* ↑ «Crimen ferpecto» (en castellà). Catálogo de Películas ICAA. [Consulta: 7 febrer 2022].
* ↑ «Los Crímenes de Oxford» (en castellà). Cine Europa. [Consulta: 7 febrer 2022].
* ↑ «The Oxford Murders». Box Office Mojo. [Consulta: 7 febrer 2022].
* ↑ «Llega 'Spanish Movie', la primera película que parodia los grandes éxitos del cine español» (en castellà). Heraldo de Aragón. [Consulta: 7 febrer 2022].
* ↑ «Spanish movie» (en castellà). Catálogo de Películas ICAA. [Consulta: 7 febrer 2022].
* ↑ «Álex de la Iglesia, Emilio Gutiérrez Caba y El Cigala, cameos vocales en Toy Story 3» (en castellà). Hoy Cinema - ABC, 07-06-2010. Arxivat de l'original el 2010-06-16. [Consulta: 14 desembre 2012].
* ↑ «De la Iglesia traslada el rodaje de 'Balada Triste de Trompeta' a Ciudad de la Luz» (en castellà). El Mundo. [Consulta: 7 febrer 2022].
* ↑ Caviaro, Juan Luis. «'La chispa de la vida' de Álex de la Iglesia, tráiler» (en castellà), 22-09-2011. [Consulta: 7 febrer 2022].
* ↑ «Las brujas de Álex de la Iglesia» (en castellà). Fotogramas, 28-11-2011. [Consulta: 7 febrer 2022].